Διάταξη του Γενικού Δικαστηρίου της 8ης Νοεμβρίου 2012 - Marcuccio κατά Επιτροπής
(Υπόθεση T-616/11 P) 
(Αναίρεση - Υπαλληλική υπόθεση - Υπάλληλοι - Απόρριψη της πρωτοδίκως ασκηθείσας προσφυγής-αγωγής ως προδήλως αβάσιμης - Ζημία που φέρεται να υπέστη ο αναιρεσείων - Επιστροφή των δαπανών που θα μπορούσαν να είχαν αποφευχθεί - Άρθρο 94, στοιχείο α΄, του Κανονισμού Διαδικασίας του Δικαστηρίου Δημόσιας Διοίκησης)
Γλώσσα διαδικασίας: η ιταλική
Διάδικοι
Αναιρεσείων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
Αντίδικος κατ' αναίρεση: Ευρωπαϊκή Επιτροπή (εκπρόσωποι: J. Currall και C. Berardis Kayser, επικουρούμενοι από τον A. Dal Ferro, δικηγόρο)
Αντικείμενο
Αναίρεση της διατάξεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα), της 8ης Σεπτεμβρίου 2011, εκδοθείσας στην υπόθεση F-69/10, Marcuccio κατά Επιτροπής (η οποία δεν έχει δημοσιευθεί ακόμη στη Συλλογή), με αίτημα την ακύρωση της διατάξεως αυτής.
Διατακτικό
Το Γενικό Δικαστήριο διατάσσει:
Απορρίπτει την αίτηση αναιρέσεως.
Ο Luigi Marcuccio φέρει τα δικαστικά του έξοδα, καθώς και εκείνα στα οποία υποβλήθηκε η Ευρωπαϊκή Επιτροπή στο πλαίσιο της παρούσας διαδικασίαs.
____________
1 - EE C 25 της 28.1.2012.